Veghond-aanval: Vrou se naam bekendHaidee Pook. Foto: Facebook Kapt. Stephen Marais, woordvoerder van die polisie, het aan Maroela Media gesê Haidee Pook was saam twee mansvriende by Hemingways Casino waarna hulle na die eiendom waar die mans bly teruggekeer het. Die een man bly saam sy ouers in die huis terwyl die ander man in ‘n woonstel op die eiendom bly. Marais sê Pook het in die deurgang tussen die huis en motorhuis na die woonstel toe gestap toe sy deur die honde aangeval is. Marais sê die twee volgroeide en twee klein veghonde is agter in die erf aangehou. Hy sê dit is nog nie duidelik deur hoeveel van die honde Pook aangeval is nie. Sy is op die toneel dood verklaar. Marais sê drie van die honde is deur die Dierebeskermingsvereniging (DBV) van die eiendom verwyder. Marais sê die polisie het ‘n geregtelike doodsondersoek geopen.